projecte-aina/catalan_government_crawling huggingface dataset:
Drama d'inspiració cristiana sobre una noia evangèlica anomenada Rachel Whitaker, filla d'un ministre evangèlic, la qual es troba en crisi quan el professor de biologia, el Dr.
Kaman, qüestiona les seves creences sobre la religió i la creació bíblica.
La noia comença així a canviar la seva forma de fer i la seva visió de la vida, raó per la qual el pare de Rachel confronta a Kaman, però sense èxit.
Un estudiant li recomana d'anar a veure un antic professor universitari anomenat Portland que defensa el creacionisme, el qual finalment accepta participar a un debat públic sobre el tema contra les idees del professor Kaman, defensant així les teories bíbliques sobre l'evolució.
Documental sobre la vida d'un dels líders jueus reformats més importants del Brasil, el rabí Henry Sobel, líder de la segona congregació jueva més gran d'Amèrica Llatina (ubicada a la ciutat de Sao Paolo) i conegut per la seva promoció dels drets humans al Brasil, per la seva espiritualitat, i per les seves relacions amb representants de l'Església Catòlica.
Història sobre un ex combatent hinduista Tamil de Sri Lanka anomenat Dheepan el qual, marcat per la violència de la guerra civil, decideix deixar el seu país de cara a trobar una nova vida a Europa.
Hi porta una dona i una noia desconegudes per tal de fer-les passar per la seva família i obtenir així l'asil polític.
Arribat a França, els tres han de passar per diverses institucions fins que finalment Dheepan troba feina com a encarregat de seguretat d'un edifici a una zona degradada de la perifèria de París.
Hi intenta viure una vida tranquil·la, però la inseguretat que regna el portarà novament a la seva època de guerrer de cara a sobreviure.
Drama basat en fets reals, que segueix el llibre "24 jours.
El divendres dia 21 de gener del 2006 Ilan Halimi, un jove jueu francès d'origen marroquí va ser escollit i segrestat per una banda de joves musulmans anomenada "Banda de bàrbars" pel fet de ser jueu.
Els perpetradors del segrest sostenien que, essent jueva, la família d'Ilan tenia molts diners, i van demanar un rescat inassolible pels seus familiars.
El noi, quan va ser segrestat, va ser portat a un apartament de les rodalies de Paris on, durant tres setmanes, va ser maltractat fins que va morir a causa de les tortures que li van fer.
Els seus segrestadors van deixar abandonat a un bosc.
El film reprodueix l'angoixa d'Ilan, de la seva família, i les reaccions de l'opinió pública respecte a aquest acte antisemita.
Film inspirat pel llibre bíblic del "Càtinc dels Càntics" i la vida del rei Salomó.
La trama segueix a Jed King, el fill d'una llegenda musical anomenada David King.
Jed coneix a Rose, la filla d'un vinyater, i es casa amb ella.
Un dia escriu una caçó per Rosa, la qual el llença ver una reeixida carrera musical.
Llençat dins d'una vida mundana i plena de temptacions, Jed veu com la seva vida matrimonial comença a esmicolar-se degut a les decisions que pren ara que és una estrella de la música.
Nova versió del film homònim del director tailandès Ratana Petonji de l'any 1954 (versió que es va perdre però va ser retrobada l'any 2014 a Londres) sobre la relació romàntica entre un jove invident aprenent de monjo anomenat Santi i la noia Vina.
El film va ser dirigit pel fill de Ratana Pestonji, en Santa Pestonji, com un homenatge al seu pare.
Però la versió que es conserva és parcial i molt defectuosa.
Comèdia realitzada amb actors molt coneguts de la televisió tailandesa.
La trama presenta un jove monjo budista, el Theng, que va a viure a un modest temple de la ciutat, on comença a tenir molts seguidors a causa de la seva forma de vida senzilla i als seus consells espirituals.
El Theng intenta revocar les supersticions dels vilatans perquè visquin un budisme més autèntic.
La seva popularitat suscita l'enveja del responsable d'un altre temple de la ciutat, que només busca fer diners i s'aprofita de les supersticions de la gent.
Es crea una enemistat entre els dos personatges, la qual cosa origina situacions còmiques.
Film de ficció centrat en Scen, un petit geni de 14 anys, que ha convertit una caravana en un centre de comunicació.
Un dia sent per la ràdio una missa en llatí, i s'adona que es tracta d'una transmissió vinguda del passat.
Junt amb els seus amics Bo i Petra reeixien a individuar el so, i la caravana es converteix en una màquina del temps que els portarà a l'Edat Mitjana on coneixeran els monjos i tindran diverses aventures.
Sven i Bo escapen de nou al present, però uns soldats capturen a Petra, raó per la qual es dos nois tornen per salvar-la.
Dintre de l'acció els personatges sostenen diverses converses interessants relatives a la religió.
Pel·lícula animada, realitzada amb el sistema stop-motion, basada en la novel·la homònima de Shinobu Orikuchi.
Ambientada en el Japó del període Nara (vers l'any 750 dC), la trama presenta la Iratsume, una jove noble obsessionada amb el budisme, la nova religió.
Passa gran part del temps copiant a mà els sutres per tractar d'entendre millor les ensenyances de Buda.
La vigília de cada equinocci i solstici, però, comença a veure una figura radiant flotant entre els pics bessons de la llunyana muntanya Futakami.
Una nit, després de completar l'enèssima còpia d'un sutra, la Iratsume nota que la figura que anhelava veure de nou apareix enfosquida per un núvol.
Per poder veure la figura de prop, s'escapa de casa fins al peu de la muntanya i arriba a un temple on és prohibida l'entrada de dones.
S'assabenta llavors que la figura no és el Buda, sinó l'ànima del príncep Otsu, un príncep que va morir executat i l'ànima del qual vaga en pena entre aquest món i l'altre.
Quan la Iratsume i l'ànima de l'Otsu es troben, se senten atrets.
Es forja un vincle, de manera que es complementen l'un a l'altre, cosa que fa que l'ànima del príncep trobi repòs.
La pel·lícula subratlla l'ensenyament budista japonès segons el qual les ànimes dels difunts han de ser alliberades sense importar qui són.
Basat en la novel·la històrica japonesa d'Eiji Yoshikawa, titulada Shin heike monogatarii ambientada vers el final del segle XII, període de guerres internes per assolir el control del Japó, el film se centra en el Taira Kiyomori, que lluita amb el seu clan contra el clan Minamoto.
El conflicte fa prendre-hi part l'emperador, com també els monjos budistes de la regió.
Drama samurai de caire bèl·lic, on s'entreveu la intricada història japonesa i el paper polític dels monestirs budistes i de la tradició samurai, inspirada en principis budistes.
Els paisatges del Tibet serveixen com a context per a aquest film sobre els costums tibetans, fortament influenciats pel budisme.
El personatge principal es dedica a robar amb la finalitat de mantenir la seva família.
És alliberat després d'un llarg empresonament, mentre que la seva família gairebé mor de fam.
Els personatges vaguen pel camp a la recerca d'un treball honest, però només poden sobreviure quan el pare torna a robar.
A més dels costums tradicionals que s'hi reflecteixen, la pel·lícula és força crítica amb l'estructura social xinesa, que pràcticament obliga els que no tenen feina a convertir-se en delinqüents.
Drama ambientat a la Jerusalem contemporània on Naomi, una jueva secular, cerca refugi de la pressió que viu a Tel Aviv com a concertista de piano.
A Jerusalem la noia troba dues amistats inesperades: amb un nen ultra-ortodox molt dotat per la música que viu al seu mateix edifici, i amb Fabrizio, un religiós catòlic italià que és organista.
Mentre aquestes amistats permeten a Naomi connectar de nou amb el seu amor per la música i amb la seva recerca de sentit, també li porten dificultats amb la comunitat jueva local.
Drama fanco-canadenc ambientat a Brooklyn sobre un llibre que va ser escrit a un petit poble jueu de l'Est d'Europa abans de la Segona Guerra Mundial que misteriosament reapareix i connecta la vida d'un jueu ancià anomenat Leo, sobrevivent de la guerra, amb Alma, una noia que cerca fer sortir la seva mare de la solitud en la qual es troba, però que no sap veure l'amor que ella mateixa cerca.
El llibre canviarà les vides dels personatges tot i haver escrit en un context completament diferent a l'actual.
L'agost del 1889, el vaixell de vapor Wesser atraca a l'Argentina amb el primer grup de fugitius jueus dels pogroms de la Rússia tsarista.
Després de trobar feina per sobreviure primer i progressar després, es van agrupar en les colònies, distribuïdes en diferents províncies: Entre Ríos, Santa Fe, la Pampa, Santiago de l'Estero i Buenos Aires, la majoria d'aquestes gràcies a la iniciativa del baró Maurici de Hirsch, qui va facilitar un centenar d'hectàrees a cada grup.
El narrador explica els seus 80 anys vivint en aquest primer assentament jueu a l'Argentina.
Drama romàntic americà que segueix a Clay Walsh, el jove propietari d'una botiga a un poble universitari del centre dels Estats Units.
Clay és objecte de bromes i d'incomprensió degut a la seva fe cristiana i a la seva forma tradicional d'entendre l'amor.
Un dia una noia d'esperit lliure anomenada Amber Hewson lloga el pis que es troba a sobre de la botiga de Clay i, contrari a tota previsió, se sent atreta per la forma de fer i de pensar de Clay.
Ell, encara que cerca amagar-ho, se sent atret també per la vitalitat de Amber.
Tots dos hauran de sortir de les seves zones de confort per intentar viure una relació "a l'antiga" a l'Amèrica contemporània.
Curtmetratge sobre Naomi, una noia jueva ultra-ortodoxa, la qual, tot i la seva joventut, ha d'assumir la responsabilitat de donar un fill al seu marit.
Malgrat que havia ajudat a tenir cura dels seus germans dins de la nombrosa família ultra-ortodoxa de la qual prové, la noia no es veu en cor d'afrontar els seus deures, creant així una tensió entre els seus sentiments i la pressió que exerceix e l'estructura social i religiosa que l'envolta.
Film polonès inspirat en el clàssic del cinema jiddisch "Der Dibuk" (1937) relatiu a la llegenda jueva sobre un dimoni que posseeix a una noia jueva que està per casar-se.
A aquesta adaptació el personatge central és Peter, el qual torna d'Anglaterra a Polònia per casar-se amb la seva promesa, Zaneta.
Però mentre inspecciona el terreny on es troba la casa de camp que els han regalat els sogres, Peter troba unes restes humanes sepultades.
Al dia següent, durant la festa de casament, Peter comença a tenir convulsions, cosa que espanta a la seva promesa i als convidats.
Durant la nit es fa evident que es tracta de l'esperit d'una noia morta que ha posseït al nuvi, donat peu a una trama de terror.
Versió en dibuixos animats de la llegenda budista del rei Mono, que simbolitza la transmissió del budisme de l'India a la Xina, on trobarà un notable desenvolupament.
La traducció anglesa del film disminueix el contingut llegendari / budista de la versió japonesa, i limita el pròposit del viatge dels personatges a un simple pelegrinatge.
Des del punt de vista formal, la producció precedeix el que després seran les sèries animades japoneses de fama internacional com ara Bola de Drac, etc., sovint amarades de la cosmovisió budista sobre l'ús d'energies i poders a favor del bé.
Tercera part de la sèrie de films "Karate Kid" que va jugar un paper cabdal en la popularització de les arts marcials i del budisme zen a la cultura popular americana.
A aquesta part John Kreese, l'agressiu mestre de karate que va ser derrotat pel jove Daniel i els seu mestre, el senyor Miyagi, va a visitar al seu camarada de la guerra de Vietnam, en Terry Silver, un home de negocis despietat que es compromet en ajudar a Kreese a venjar-se de Daniel i de Miyagi.
Quan aquests tornen d'Okinawa (visita que s'explica a la segona part de la saga) s'adonen l'edifici on vivia Miyagi ha estat enderrocat degut als plans de desenvolupament promoguts per Silver com a part del seu pla de venjar al seu amic John Kreese.
De cara a ajudar al senyor Miyagi, i conra la voluntat del seu mestre, Daniel utilitza els seus estalvis per fer realitat el somni del senyor Miyagi d'obrir una botiga de bonsais, convertint-se així en soci del seu mestre i demostrant la compassió que ha après d'ell.
Una aproximació humorística que subratlla les diferències entre el món rural de les estepes mongoles i els avenços tecnològics.
Aquesta comèdia comença quan el Bilike, l'Erguotou i el Dawa, tres nens que pertanyen a les tribus nòmades de Mongòlia, descobreixen una misteriosa bola blanca flotant sobre l'aigua del riu.
L'àvia del Bilike diu que l'estranya esfera és una perla brillant caiguda del cel, raó per la qual els joves es queden desperts tota la nit esperant que la pilota s'il·lumini, però sense cap resultat.
Quan els altres membres del clan no ofereixen més que mirades perplexes i especulació sense sentit, el Bilike, l'Erguotou i el Dawa viatgen a un monestir budista llunyà per preguntar als savis monjos sobre l'objecte misteriós, que admeten que mai no han vist un objecte com aquest.
Només quan els nens veuen un campionat de ping-pong a la televisió del pare del Dawa entenen que el seu descobriment és la "bola nacional de la Xina".
Decidits a tornar la pilota als seus legítims propietaris, el Bilike, l'Erguotou i el Dawa emprenen el camí cap a Pequín sense adonar-se de la distància que separa la planura rural de la Xina tecnològicament avançada.
Basant-se en l'experiència real d'André Devigny, membre de la Resistència Francesa, Bresson reconstrueix el seu empresonament a la fortalesa de Montluc i la seva evasió, unes hores abans que l'executessin.
Més enllà dels fets −tractats de forma gairebé documental−, el film analitza la història amb introspecció.
"Un experiment perillossíssim que ha esdevingut una obra emocionant i original gràcies al geni obstinat de Robert Bresson que ha sabut col·locar-se a contracorrent de totes les formes existents del cinema, accedir a una veritat inèdita a través d'un nou realisme" (François Truffaut).
El primer film en color de Bresson mostra una dona que se suïcida sense cap raó aparent.
El marit recorda moments del passat tractant d'establir-ne les causes.
"Avui tracto el tema de la incomunicació dels éssers.
No vull dir que una parella no es pugui entendre, però, amb els fonaments escollits per mi, aquest enteniment és impossible.
Una noia passa les nits tota sola al Pont Neuf de París esperant un amant que no arriba mai.
Coneix un pintor que s'enamora d'ella.
El film desenvolupa aquesta relació amb la sobrietat i la fredor en les imatges que són característiques del cineasta francès, tot i que el film desprèn una estranya emoció.
Bresson va adaptar la mateixa novel·la de Dostojevskij que va utilitzar Visconti per a la seva pel·lícula Nits blanques, però va traspassar la història al París contemporani.
Documental realitzat per una productora Baptista que segueix la història del poble jueu des de la destrucció del Temple de Jerusalem l'any 70 dC amb la consegüent diàspora, fins la creació de l'Estat d'Israel al s.
La producció pretén respondre a la pregunta "Qui són els elegits de Déu?" mitjançant els testimoniatges de rabins, pastors protestants i les evidències de la història, de la genètica i de les matemàtiques.
Film basat en fets reals i ambientat a la universitat de Birmingham (Alabama) l'any 1973 on Tony Nathan, un dotat jugador de futbol americà afroamericà ha d'afrontar la discriminació i les tensions racials dins del seu equip donat que és un dels primers estudiants afroamericans al qual li és permès de jugar.
L'entrenador convida un dia a Hank, un convertit que anima a l'equip a ser millors seguint a Jesús.
La gran majoria de l'equip decideix donar les seves vides a Jesús iniciant així un canvi radical en l'equip, a la universitat, i a la ciutat.
El director del documental ens acompanya en un procés de reflexió sobre la llibertat religiosa i la diversitat de creences amb un grup de joves d'entre 14 i 21 anys, alguns de no creients i altres que són creients de deu tradicions religioses diferents.
L'objectiu és fomentar una altra manera d'apropar-nos al fet religiós: des dels drets humans i el coneixement i respecte a l'altre.
Drama apocalíptic cristià basa en la novel·la homònima de Rim LaHaye i Jerry B. Jenkins que rellança la sèrie de films sobre el tema "Left Behind" (el Rapte) tan popular dins de la cultura evangèlica.
La trama representa les conseqüències del "rapte", el qual, segons la interpretació bíblica evangèlica, implicarà l'assumpció al cel de les persones justes, donant cabuda a un període de caos que precedirà la tornada del Jesús i el judici final.
La història gira al voltant de l'experiència del pilot d'avió Rayford Steele, un pare de família egoista i un marit infidel, el qual és testimoni del "rapte" durant un vol i que viu les conseqüències de l'esdeveniment amb la seva família i testimonia el caos generat per la desaparició de les persones justes.
Drama produït per M&M Films, una productora familiar cristiana que es dedica a fer pel·lícules inspiradores que afrontin els problemes que ha de viure un cristià avui.
Aquest drama inspirador té com a protagonista Jacob, un home casat i bon amic que afronta les dificultats tot sol, sense acceptar l'ajut de Déu.
La seva dona Kayla, en canvi, és una creient fervorosa i està molt lligada a la congregació evangèlica a la qual pertany.
Kayla i Jacob aniran trobant la manera de suavitzar les seves diferències i d'afrontar els seus problemes ajudats per la congregació.
Documental sobre el pensament del filòsof jueu Emmanuel Levinas (1906-1995), un dels pensadors més destacats del s.
Inspirat per la filosofia moderna així com per la tradició talmúdica, Levinas va desenvolupar el que més tard anomenaria "l'humanisme de l'altre" on les persones estan cridades a escoltar "la veu silenciosa del rostre humà".
El film presenta una juxtaposició entre la filosofia de Levinas i la realitat d'Israel l'any 2012, quan moviments jueus seculars i religiosos, musulmans i jueus, pobres i rics, etc. viuen en un conflicte permanent en un context on Déu sembla absent.
Drama ambientat a una comunitat de jueus ortodoxos d'Israel.
A la trama Rebecca Abarnabel, la filla única de Victòria i Reuven Abarnabel, ha crestut dins de les tradicions del judaisme ortodox seguint l'autoritat restrictiva del seu pare.
Un dia decideix marxar de viatge amb la seva mare de cara a descobrir el món que li ha estat prohibit fins llavors.
"És una pel·lícula sublim, en l'accepció etimològica del terme.
S'hi opera una depuració gairebé química de la realitat, una espècie de destil·lació de les coses de la terra que no permet mostrar més que vapors espirituals.
Aquesta "sublimació" es converteix en "sublimitat" perquè es revela en profund acord amb la mateixa història del Graal, base de tot allò absolut i símbol de Déu (Lancelot és Bresson i el seu Graal, la visió que té del cinematògraf), i més generalment, en perfecte acord amb aquella civilització medieval en què tot era signe o símbol, des de l'estendard fins el xal, des del Graal fins el puny de l'espasa en forma de creu.
Símbol posat al servei d'una mística i d'una religió, tant és que siguin les de l'amor com les de Déu" (Jean-Louis Bory).
Drama musical americà sobre uns germans bessons nascuts a l'època de la gran depressió americana dels anys 30, raó per la qual son separats.
Un dels bessons, Drexel Hemsley, es converteix en una de les figures icòniques del rock dels anys 50, mentre el seu germà, Ryan Wade, lluita entre el seu amor per la música i la insistència dels seus pares per tal que segueixi la vocació com a predicador evangèlic, imitant així el seu pare.
Ryan decideix dedicar-se a imitar les actuacions musicals del seu popular i desconegut germà Drexel donada la seva semblança, fet que portarà als dos germans a descobrir la veritat sobre el seu passat.
Fil biogràfic, realitzat en dibuixos animats. sobre la vida de John Wesley (1703-1791), un ministre anglicà que es va convertir en el fundador del Metodisme, una branca de l'anglicanisme que accentua la conversió interior i la transformació social.
El drama segueix la vida del personatge des de la seva experiència formativa a Oxford, fins la seva tasca predicadora.
Comèdia d'acció de baix pressupost produïda a la Xina i basada vagament en el clàssic budista xinès del s.
La trama presenta Wang Dachui, un jovenot que té alguns poders màgics i que somnia ser un dels dimonis del seu poble.
Un dia, per sorpresa, arriba al poblat el monjo Tripitaka amb els seus companys (entre els quals el Rei Mono) que van a la recerca d'uns manuscrits budistes perduts, fet que produeix en Wang Dachui uns canvis inesperats.
Tot i que el monjo i els seus companys troben a jove molt avorrit, la història es desemboca en una lluita contra el mal on no manquen alguns elements romàntics.
Una història d'amor i de foscor
Drama basat en la novel·la homònima i autobiogràfica de l'autor israelià d'Amos Oz on explica la seva joventut, que va tenir lloc durant l'ocupació britànica de Palestina i els primers anys de l'Estat d'Israel.
El film destaca la relació del jove Amos amb els seus pares (particularment amb la seva mare, que li explicava històries i li subratllava la importància de les paraules) i la manera com el van marcar-lo com a escriptor.
Adaptació de la novel·la homònima de Halide Edip Adivar.
Ambientada en l'època de la independència turca, la trama presenta una professora progressista, l'Aliye, que lluita contra les tendències fonamentalistes en un petit poblat d'Anatòlia i que es troba amb l'oposició de les autoritats religioses, que instiguen el poble a matar-la.
Aquest film està considerat un dels clàssics del cinema turc i constitueix una de les primeres pel·lícules del país on la dona apareix com a protagonista positiva, segons l'esperit de la reforma kemalista.
La producció va rebre moltes crítiques per part de les autoritats musulmanes turques a causa de la manera com presenta els imams.
Documental sobre la vida de la mare del director, una noia orfe que va sobreviure els horrors de l'holocaust.
Els continguts es barregen a trossos sobre la vida del director, un pacifista militant que cerca la pau al món mitjançant la difusió del missatge de la càbala, com un esforç per recollir els segments dispersos de bondat presents al món, procés anomenat "Tikun Olam" pels cabalistes.
A Israel, per la festa de Simhat Torà (la conclusió de la festivitat jueva de Sucot), el jove Ahron Nino és triat com la persona que portarà els rotlles de la Torà durant la processó religiosa, honor que, segons la tradició, li permet demanar un Déu un desig per part d'una altra persona, desig que es complirà.
Convençut que així guanyarà l'atenció dels seus pares, els demana què volen que desitgi.
El seu pare Bezalel li diu que vol un altre fill, i la seva mare Rosa (la qual ha passat ja per sis avortaments involuntaris) vol no tornar a tenir fills.
Per la seva banda Aharon el que vol és l'amor de Aliza, la noia més popular del seu barri.
Pressionat per la tensió familiar i personal, mentre porta els rotlles de la Torà durant la cerimònia, Aharon deixa caure a terra la Torà, la qual s'esmicola.
Aquesta desgracia genera la indignació del seu pare el qual refusa personar al noi tot i els precs de Rosa i del rabí.
Aharon comença un dejuni en penitència per haver deixa caure la Torà, però el seu pare persisteix en la seva indignació i abandona la família.
Així, el noi allarga el període de dejuni fins que la seva vida comença a perillar.
Producció cinematogràfica de l'obra homònima de l'escriptor francès Georges Bernanos sobre un jove sacerdot enviat a una parròquia de la regió d'Ambricourt.
Presentat en forma d'entrades de diari la trama ensenya com el jove prevere intenta portar a terme el seu ministeri malgrat les dificultats que afronta i els problemes de salut que l'afligeixen.
El jove sacerdot, idealista, intenta viure com el Crist, però les seves accions no son enteses per la població, la qual no l'accepta, sobretot per l'altercat que té amb la família més rica del poble.
És tracta d'un retrat de la vida sacerdotal en un context molt específic produïda en un moment en que la religiositat catòlica afrontava canvis radicals a França.